Forslag til RÅDETS FORORDNING om anden ændring af forordning (EF) nr. 2742/1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98

(forelagt af Kommissionen)

BEGRUNDELSE

Rådets forordning (EF) nr. 2742/1999 fastsætter bl.a. fiskerimulighederne og de dertil knyttede betingelser for visse fiskebestande og grupper af fiskebestande for EF-farvandene for år 2000. Kommissionen fremlagde den 27. marts 2000 et ændringsforslag (KOM(2000)175), der skulle omfatte visse justeringer, som nu forelægges Rådet til godkendelse. Under proceduren for Kommissionens vedtagelse af forslaget har det vist sig, at der er behov for yderligere ændringer:

For det første afsluttedes forhandlingerne om de gensidige forbindelser på fiskeriområdet mellem EF og Færøernes hjemmestyre den 3. marts 2000. Tilsvarende blev konsultationerne med Estland om fiskerisamarbejdet i år 2000 afsluttet den 14. marts 2000. Konklusionerne fra disse konsultationer, som vedrører udveksling af fiskerimuligheder i form af kvoter og licenser, skal nu omsættes til EF-bestemmelser, så fiskerne kan udnytte de nye fiskerimuligheder.

For det andet bør de farvande, hvor norske fartøjer må drive fiskeri efter blåhvilling, nøjere fastlægges, så visse områder nord og vest for Irland udelukkes, som anført i det godkendte protokollat af konsultationerne mellem EF og Norge om fiskerirettighederne for år 2000.

Rådet anmodes om at vedtage dette forslag, så fiskerne får mulighed for at udnytte de nye fiskerimuligheder og fortsat kan drive fiskeri på rimelige betingelser.

Forslag til RÅDETS FORORDNING om anden ændring af forordning (EF) nr. 2742/1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3760/92 af 20. december 1992 om en fællesskabsordning for fiskeri og akvakultur [1], særlig artikel 8, stk. 4,

[1] EFT L 389 af 31.12.1992, s. 1.

under henvisning til forslag fra Kommissionen, og

ud fra følgende betragtninger:

(1) Forordning (EF) nr. 2742/1999 af 17. december 1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98 [2] fastlægger bestemmelser om forvaltningen af udnyttelsesraterne for bestande af interesse for EF.

[2] EFT L 341 af 31.12.1999, s. 1. Forordningen er ændret ved forordning (EF) nr. ... (EFT L ... af ......2000, s. ..).

(2) I overensstemmelse med den procedure, der er fastsat i fiskeriaftalen mellem Det Europæiske Økonomiske Fællesskab på den ene side og den danske regering og det færøske landsstyre på den anden side [3] og i fiskeriaftalen mellem Det Europæiske Fællesskab og Republikken Estland [4], har EF ført konsultationer med Færøernes landsstyre og Estland. Delegationerne enedes om at anbefale deres respektive myndigheder for år 2000 at fastsætte visse fiskerimuligheder i form af kvoter og licenser for den anden parts fartøjer. Der bør træffes de nødvendige foranstaltninger til gennemførelse af resultaterne af konsultationerne i EF-bestemmelserne.

[3] EFT L 226 af 29.8.1980, s. 12.

[4] EFT L 332 af 20.12.1996, s. 16.

(3) De farvande, hvor norske fartøjer må drive fiskeri efter blåhvilling, bør nøjere fastlægges, så visse områder nord og vest for Irland udelukkes, som anført i det godkendte protokollat af konsultationerne mellem Det Europæiske Fællesskab og Norge om fiskerirettighederne for år 2000 (Bruxelles, den 2. december 1999).

(4) Rådets forordning (EF) nr. 2742/1999 bør ændres i overensstemmelse hermed -

UDSTEDT FØLGENDE FORORDNING:

Artikel 1

I forordning (EF) nr. 2742/1999 foretages følgende ændringer:

1. I tabellen i artikel 3, stk. 3, indsættes følgende:

Estland // EUR 216 695

2. Ordet "Estlands," indsættes i artikel 10 mellem "Barbados'," og "Guyanas," og i artikel 11, nr. ii), foran "Letlands".

3. Angivelserne i bilag I indsættes i stedet for de tilsvarende angivelser i bilag I A.

4. Angivelserne i bilag II indsættes i bilag I A.

5. Angivelserne i bilag III indsættes i stedet for de tilsvarende angivelser i bilag I D.

6. Angivelserne i bilag IV indsættes i bilag VI.

7. Angivelserne i bilag V indsættes i bilag VIa.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG I

>TABELPOSITION>

>TABELPOSITION>

>TABELPOSITION>

>TABELPOSITION>

BILAG II

>TABELPOSITION>

BILAG III

>TABELPOSITION>

>TABELPOSITION>

BILAG IV

>TABELPOSITION>

BILAG V

>TABELPOSITION>

FINANSIERINGSOVERSIGT

1. Foranstaltningens betegnelse

Forslag til en rådsforordning om anden ændring af forordning (EF) nr. 2742/1999 om fastsættelse for år 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger, og om ændring af forordning (EF) nr. 66/98.

2. Budgetpost

B7-800

3. Retsgrundlag

Artikel 8, stk. 4, i Rådets forordning (EØF) nr. 3760/92.

4. beskrivelse af foranstaltningen

4.1 Foranstaltningens generelle formål

* at bevare og udvikle EF-fiskernes traditionelle aktivitet i estiske farvande,

* at skaffe forsyninger til EF-markedet, og

* at mindske fiskeriindsatsen i EF-farvande.

4.2 Foranstaltningens varighed og nærmere bestemmelser for dens forlængelse

1. januar til 31. december 2000.

5. Klassifikation af udgifterne/indtægterne

5.1 Obligatoriske udgifter.

5.2 Opdelte bevillinger.

6. Udgifternes/indtægternes art

Finansiel godtgørelse for fiskerimuligheder i estiske farvande.

7. Finansielle virkninger

216 695 EUR

7.1 Beregningsmetode for de samlede omkostninger ved foranstaltningen

Den finansielle godtgørelse, som er omhandlet i artikel 4 i fiskeriaftalen mellem Det Europæiske Fællesskab og Republikken Estland, er blevet forhandlet på grundlag af de gennemsnitlige landingspriser i 1998 i EF-havnene i Østersøen. Der er foretaget fradrag for flådens anslåede udnyttelsesomkostninger for hver af arterne.

>TABELPOSITION>

Samlet finansiel godtgørelse: 216 695 EUR

Gennemsnitspris EUR/ton: 406

8. Forholdsregler mod svig

EF's finansielle godtgørelse anvendes af Estland til udvikling af landets fiskerisektor, jf. fiskeriaftalens artikel 4. Beløbet administreres af de estiske myndigheder.

9. Oplysninger om cost/effectiveness

9.1 Specifikke og kvantificerbare mål, målgruppe

EF-flåden i Østersøen er blevet hårdt ramt af reduktioner af fangstmulighederne, hovedsagelig på grund af biologiske faktorer (vandets lave saltindhold, forandringer i miljøforholdene og samspillet mellem forskellige arter). Enhver forøgelse af fiskerimulighederne ud over de nuværende kritiske fangstniveauer vil medvirke til at forhindre, at EF-flåden og de tilknyttede industrier og tjenester på land bryder sammen og forsvinder. En sådan forøgelse vil også i et vist omfang medvirke til at forhindre udbetalinger under oplægningsordninger og sociale programmer.

Den finansielle godtgørelse, der er af samme størrelsesorden som i de tidligere år, anvender Estland hovedsageligt til fortsat at forbedre fiskeriforskningen, uddannelsen inden for fiskeriforvaltningen og kontrolforanstaltningerne. Dette har medført en bedre videnskabelig vurdering og håndhævelse i Estlands fiskerizone og har dermed bidraget til en mere rationel udnyttelse af bestandene til gavn for alle parter i Østersøen.

9.2 Begrundelse for foranstaltningen

Fiskeripolitikken henhører udelukkende under EF's kompetence. Den finansielle godtgørelse, der ydes for fiskerimuligheder i tredjelandes farvande, og som forhandles i henhold til bestemmelserne i de bilaterale fiskeriaftaler, skal derfor afholdes over EF-budgettet.

De foreslåede udgifter indgår i budgetplanlægningen for den pågældende periode.

9.3 Overvågning og evaluering af foranstaltningen

Kommissionen modtager månedlige statistikker over fangster og landinger. Udnyttelsen af de forhandlede fiskerimuligheder vurderes derfor regelmæssigt.

10. Udgifter til administration (Budgettets sektion III, del A)

Forslaget kræver ingen udvidelse af Kommissionens personale og medfører ingen ekstra administrationsomkostninger.